ได้มาลองร้านนี้เพราะความอยากทานน้ำพริกหนุ่ม+แคบหมู เลยขอลองสักหน่อย
บรรยากาศร้านดี โปร่งโล่ง นั่งสบาย
มีทั้งโซนห้องแอร์และด้านนอก

เมนูอาหารก็มีให้เลือกมากมาย
ทั้งกุ้งเผา ปลาเผา ไก่ย่าง อาหารเหนือ-อีสาน แหนมเนือง กับข้าวง่ายๆจานเดียวอย่งผัดกระเพราก็มี 

เริ่มที่ ยำขนมจีน
จานนี้อร่อยมากๆใครชอบทานขนมจีนแนะนำให้สั่ง
เส้นขนมจีนคลุกน้ำยำและเครื่องเคียงหลายอย่าง
อร่อยครบรส ถึงกับต้องซื้อกลับบ้าน1ชุดเลย

จานที่2 คือ ข้าวซอยไก่
จานนี้อร่อยดี ใครชอบทานข้าวซอยก็น่าจะลองดู ใช้เนื้ออกไก่เป็นชิ้นๆ ไม่ได้มาเป็นน่องไก่นะจ๊ะ

จานที่3 ลาบคั่วหมู
จานนี้คั่วมาได้แห้งดีทีเดียว รสชาติจัดจ้าน เผ็ดใช้ได้ กินเข้าไปถึงกับเหงื่อตก 

จานสุดท้าย คือ ชุดน้ำพริกหนุ่ม
น้ำพริกหนุ่ม ตัวน้ำพริกมีความเผ็ดด้วย
กินกับแคบหมู อร่อย สมใจอยาก
ควักกินจนเกลี้ยงถ้วยเลย

สรุป ร้านนี้ แนะนำให้มา ถ้ามีโอกาสจะมาซ้ำอีกเพราะมีอีกหลายอย่างที่น่าลอง
ที่สำคัญ บริการดีมากๆ พนักงานน่ารักยิ้มแย้มใส่ใจลูกค้ามากจริงๆ ประทับใจค่ะ